Säunaz

Säunaz (), mugažo S'ong  paginoiš, om levitadud reskveden kalan erik Karpižed-sugukundaspäi.

 Leviganduz 
Kazvab Evropan tobjas palas i Sibirin jogiš. Erik om introduciruidud Evropan palas, AÜV:oiden Konnektikut-štatas i Udes Zelandijas.

Voib löuta kalad jogiš, uitoiš i järviš. Eläb merilahtiš-ki läz reskvedenke. Ei navedi mägijogid niiden heredanke joksmusenke.

 Ümbrikirjutand 
Säunhan hibj om sanged lühüdanke pänke. Su om pen' kover. Kevädel hibj sab metallan hoštust. Sel'gan muju om sinižmust, kül'ged oma vauktan polhe, pök om hobedakaz. Händan i sel'gan suugad oma muzavad, alahan i kül'giden suugad oma rusttad. Sil'mäd oma pakuižvihandad vai pakuižed muzaläipanke ülähän.

Vaumiž äikerdoičemhas kala oleleb 3..5-voččes igäs. Täuz'kaznu s'ong om 35..53 sm pitte i 2..2,8 kilogrammad vedutte, no erased eričud sasoiš 90 santimetrad pitte i 6..8 kg vedutte.

Eläb 15..20 vodhesai. Nor' kala om vauvhemb i hobedamb, sen suugad oma vauhamb.

 Kävutand 
Pütas säunast (s'ongad), kävutadas dekorativižeks kalaks uitoiš.

 Homaičendad 

Kategorii:Karpižed
Kategorii:Živatad kirjamišton mödhe
Kategorii:Kalad
Kategorii:Dekorativižed kalad
Kategorii:Püduzkalad